69 
Als der Cardinal von Meylant sampt andren uorhabens 
warend, in Masox ein Jesuwytische schuol vfzuorichten, vnd 
als si wol vermärcktend, das sölichs wäre on wüssen vnd 
willen der Pündtern nit syn fürgang haben mocht, hat der 
Cardinal sölichs den Rethen vnd gmeinden gmeiner 3 Pünd- 
ten, deren by 50 sint, fürbringen lassen mit ernstlichem 
anhalten, die schuol in sinem costig zuo vergunnen. Deshalb 
benamsete Reth vnd gmeinden, so mit höchster Fryheit von 
Gott begabet sint, sich nach irem bruch under dem Himmel 
beratschlaget habent. Daruf die Gesanten ire der gmeinden 
Antwort gen Chur zuosamentregen. Diewyl aber obgemälte 
landtschafften meertheils Euangelisch, ist dem Cardinal vf 
sin anbringen kein wilfärige antwort eruolget ®*. 
Anno 1581 ®*, 
Hienach volgent gar kurz die sachen in disem 81. jar. 
Im anfanng dises Jars ist zuo Oberhalbstein vff einem 
hochen bärg einem schafhirten ein gespennst erschinen, so 
sich für Maria, die Muoter des Herren, vsgeben vnd gespro- 
chen, wie si on vnderlas für die wält biten müesse, derselben 
endschafft zuo verlengren. Dahin ylenz die gannz landschafft 
vs alen dörferen mit den erüzfanen vf den bärg gangen vnd 
ein kilcheli lassen buwen 3°. Diewyl wir aber nach verman- 
nung des heilgen Apostels Johannis die geister vnd gspänst 
vs der heilgen gschrifft sonndt lärnen erkennen, so volget, 
dass disi erschynung nit die ewigrein iungfrouw Marya ge- 
wäsen ist. 
Zuo Tusis fieng balt nach dem nüwen iar an der 
pestilennz zuo regieren und wäret anderhalb iar, sturbent 
drithalb 100 personen sampt ouch rych fürnäm personen, die 
